b"\n_START_ARTICLE_\nUniversitat de Leipzig\n_START_SECTION_\nHist\xc3\xb2ria\n_START_PARAGRAPH_\nEl model d\xe2\x80\x99aquesta universitat era el de la Universitat Carles de Praga d\xe2\x80\x99on vingueren els membres de llengua alemanya arran la crisi de Jan Hus i el Decret de Kutn\xc3\xa1 Hora. L\xe2\x80\x99Alma mater Lipsiensis obr\xc3\xad l\xe2\x80\x99any 1409, amb una bula del Papa de Roma Alexandre V. El primer rector va ser Johann von M\xc3\xbcnsterberg. Despr\xc3\xa9s de la Reforma Protestant l\xe2\x80\x99esgl\xc3\xa9sia universit\xc3\xa0ria de Paulinerkirche i els edificis del monestir van ser donats a la universitat l\xe2\x80\x99any 1544._NEWLINE_Durant els primers segles aquesta universitat tenia car\xc3\xa0cter regional per\xc3\xb2 durant el segle XIX es va convertir en una instituci\xc3\xb3 d\xe2\x80\x99ensenyament i de recerca a nivell mundial. Despr\xc3\xa9s de la Segona guerra Mundial, el 60% dels edificis de la universitat i el 70% dels seus llibres havien estat destru\xc3\xafts. La universitat reobr\xc3\xad el 5 de febrer de 1946. La Rep\xc3\xbablica Democr\xc3\xa0tica Alemanya va ser creada el 1949 i el 1953 va rebre el nom d'Universitat Karl Marx de Leipzig. El 1991 es va restituir el seu nom original."